kardosdrur/scandi-wiki huggingface dataset:
Tulcea

Tulcea (bulgarsk, russisk og , ;  eller Tolçu) er en by i Tulcea distrikt, Rumænien. Tulcea er administrativt center i distriktet og har  indbyggere.

Byen blev grundlagt i det 7. århundrede f.v.t. under navnet Aegyssos. Den er omtalt af Diodor samt af Publius Ovidius Naso i hans “Epistulae ex Ponto”.

I år 12-15 erobredes Aegyssos af Romerriget, og byen blev ombygget og befæstet.

Fra Tulcea er der færgeforbindelse til Sulina ved Sortehavet.

Venskabsby 
 Aalborg, Danmark

Referencer

Eksterne henvisninger 

Byer i Rumænien
Byer ved Donau
Byer i distriktet Tulcea
Kald mig Liva

Kald mig Liva er en dansk tv-serie i 4 dele, udsendt første gang i 1992. Serien – der blev skrevet af Sven Holm og instrueret af Brigitte Kolerus – giver os en gennemgang af Olivia Olsens – den senere Liva Weels omtumlede karriere og dens op- og nedture. I hovedrollen ses Ulla Henningsen.

Medvirkende 
 Ulla Henningsen
 Søren Pilmark
 Søren Sætter-Lassen
 Preben Harris
 Elin Reimer
 Karen-Lise Mynster
 Jesper Klein
 Tommy Kenter
 Lars Knutzon
 Lars Lunøe

Eksterne henvisninger 
 Kald mig Liva på DR Bonanza
 

Miniserier fra Danmark
DR-serier
Dramaserier fra Danmark
Danske tv-serier fra 1990'erne
Bonanza
Taletøfler

Taletøfler var en dansk, flash-animeret parodi på Teletubbies, som fandtes på Danmarks Radios hjemmeside i 2005, men siden er blevet fjernet og nu kun tilgængelig på Youtube.

Hvert afsnit begyndte med en kendingsmelodi, hvor de fire taletøfler blev introduceret:

 Stinky Pinky
 Drinky
 Laller
 Bøvs

I hver episode skal taletøflerne forsøge at klare sig ud af en problematisk situation.

I modsætning til de rigtige Teletubbies var taletøflerne alkoholiserede tabere, som hver har en genstand der er forbundet med den pågældende taletøffel og som ofte er involveret i afsnittenes handling: Stinky Pinky har en pose med tomme flasker, Drinky har en flaske kirsebærvin, og Laller har en chillum. For eksempel har Stinky Pinky i et afsnit mistet sin pose med tomme flasker, og taletøflerne skal finde den. I et andet afsnit er taletøflerne læns og skal finde penge til at købe øl for, og i et tredje afsnit kan de ikke komme hjem, fordi en af taletøflerne har mistet sin nøgle (men i virkeligheden er blevet sat på gaden for ikke at betale husleje).

Eksterne Links
 Side med en indspilning af Taletøflernes kendingsmelodi 
 Taletøfler 1 - Hvor er Bøvses pose med tomme flasker?
 Taletøfler 2 - Hvor er Lallers nøgle?

Humor
Foldning (flertydig)

Foldning har flere betydninger:

 Foldning – et begreb i matematikken
 Foldning (geologi) – en af formerne for bjergdannelse
 Foldning (programmering) – et begreb inden for funktionsprogrammering

Se også
 Origami – kunsten at "folde" papir
Katastrofefilm

En katastrofefilm er en spillefilm, hvis handling centrerer sig om en eller anden form for katastrofe eller større ulykke, der enten har naturlige årsager (jordskælv, vulkanudbrud, stormfloder) eller sker som følge af teknologiske fremskridt (skibe der rammer isbjerge, højhuse i flammer, lynnedslag i flyvemaskiner, atomulykker). Fælles for de fleste katastrofefilm er, at en enkelt person i kraft af katastrofen vokser og er med til at overvinde krisen.

I 1970'erne var der en bølge af katastrofefilm, for eksempel med Det Tårnhøje Helvede og Jordskælv. Handlingen i flere af dem var meget lig et typisk melodrama, der udspillede sig på baggrund af katastrofen.
Filmkomedien Højt at flyve er et berømt eksempel på en parodi over disse film.

Eksempler på katastrofefilm 
 The Day After TomorrowAmerikansk katastrofefilm fra 2004, der omhandler den globale opvarmning.
 På stranden (On the Beach)Amerikansk katastrofefilm fra 1959, der handler om atomkrig, som har fundet sted på jorden. Nogle af de sidste personer på jorden, der ikke er syge af radioaktivbestråling, er mandskabet på en atomubåd.
 DaylightEn helt skal alene forsøge, at redde en flok indeklemte ud fra en sammenstyrtet tunnel.
 Deep ImpactEn komet truer med at ramme Jorden, og hele USA kommer i fare. En evakuereing bliver nødvendig.
 OutbreakEn ekstremt dødbringende bakterie får frit løb mod alles lunger, og der skal mod og mandshjerte til i bekæmpelsesprocessen.
 TitanicOm bord på en kæmpe luksusliner opstår voldsom kærlighed mellem to unge mennesker på trods af enorme klasseskel. Sammen går de uvidende tragedien imøde.

Filmgenrer
Varnhems Kloster

Varnhems kloster i Varnhem, Vestergøtland i Sverige, blev grundlagt i år 1150 af cisterciensermunke fra Alvastra kloster i Østergøtland.

Klosteret i Varnhem blev støttet af Eriksslægten, og mange af slægtens medlemmer er begravet ved klosteret. 

I 1234 blev klosteret hærget  af brand og blev lagt i ruiner, en katastrofe som gik over i en vækst-og blomstringsperiode, da Birger Jarl og flere af middelalderens stormænd tog initiativ til at finansiere en endnu smukkere og prægtigere opbygning af klosteret.

Klosterets ejendomme blev konfiskeret i 1527, og klosterbygningene blev nedbrændt af danske tropper i 1566 under Den Nordiske Syvårskrig. Kirken blev bygget op igen i løbet af 1600-tallet af Magnus Gabriel de la Gardie, som anlagde et familiemausoleum dér, men de øvrige klosterbygninger blev aldrig genopført. Kirken blev grundigt restaureret mellem 1911 og 1923, og mellem 1921 og 1929 blev der foretaget  arkæologiske udgravninger i hele den centrale del af klosteret. Videre udgravninger blev udført i 1976 og 1977.

I dag står Varnhems kirke idyllisk omgivet af ruiner. Antallet af turister, som besøger Varnhem, er mangedoblet takket være Jan Guillous bøger om Arn.

Cistercienserordenen fulgte den samme grundplan for alle de klostre, de byggede, hvilket    betyder, at man, uanset hvilken klosterruin man finder, let kan lokalisere de forskellige rum  og sale.

Klosterkirken har følgende ældre antikviteter:
 Altertavle: 1706
 Alteropsats: 1673
 Bænkerækker: 1672
 Døbefont: 1200-tallet
 Prædikestol: 1673

Kendte personer begravet ved Varnhem 
 Knut Eriksson 
 Erik Knutsson 
 Erik Eriksson 
 Birger Jarl, hans hustru Mechtild af Holsten og hans tidligt døde søn Erik Birgersson af Sverige.
 Bjørn Näf, ridder, rigsrådsmedlem og lærer for Magnus Ladulås.
 Magnus Gabriel De la Gardie, død 1686

Eksterne henvisninger 

Klostre i Sverige
Bygninger, konstruktioner og anlæg i Västra Götalands län
Akira (flertydig)

Akira er en manga og anime af Katsuhiro Otomo.
 Akira (The Simpsons) er en restaurantejer i The Simpsons universet
 Akira Toriyama Japansk serietegner

Se også
 Akira Kurosawa – en japansk filminstruktør og manuskriptforfatter
Primærrute 16

Primærrute 16 er en hovedvej på Sjælland og i Jylland. Den går fra København til Hundested og fra Grenaa til Ringkøbing.

Forløb 
Primærrute 16 begynder ved krydset Borups Allé og Hulgårdsvej (Ring 2) i København. Herfra fortsætter den mod nordvest via Frederikssundsvejstunnelen, Hareskovvej og Hillerødmotorvejen frem til frakørslen ved Herredsvejen vest for Hillerød. Herfra fortsætter den via Frederiksværk til Hundested. Herfra sejlede der i perioden 1934 til 1996 færge mellem Hundested og Grenaa. I Jylland fortsætter Primærrute 16 via Grenå, Randers, Viborg, Holstebro og Ulfborg til Ringkøbing.

Rute 16 har på Sjælland en længde ca. 62 km og i Jylland en længde på ca. 196 km. Samlet længde er ca. 258 km.

Vejens klassificering 
På Sjælland og i Jylland er hele Primærrute 16 en statsvej. Hele Primærrute 16 er klassificeret som hovedvej efter færdselsloven.

De offentlige veje inddeles fra 2015 efter vejloven i statsveje og kommuneveje, mens de tidligere blev klassificeret i hovedlandeveje, landeveje og kommuneveje. Betydningen for en vejs klassificering som statsvej eller kommunevej er først og fremmest af administrativ karakter. Statsvejene administreres af Vejdirektoratet, mens kommunevejene administreres af kommunerne. Det er vejmyndighedens ansvar at holde sine offentlige veje i den stand, som trafikkens art og størrelse kræver. Klassifikationen som statsveje og kommuneveje har ikke betydning for Danmarks overordnede rutenummererede vejnet med Europavejsruter, Primærruter eller sekundærruter, der administreres af Vejdirektoratet i samarbejde med kommunerne. Kun veje udlagt som Europavejsruter og Primærruter kan udlægges som hovedveje efter færdselsloven.

Fremtid 
I juli 2010 blev anlægsloven for en motortrafikvej mellem Sønder Borup og Assentoft vedtaget i Folketinget. Anlægsarbejdet forventes at begynde ultimo 2011, og vejen forventes at åbne i 2014. Efter åbningen bliver vejen en del af rute 16.

Kilder

Eksterne henvisninger 
 Motortrafikvej mellem Sdr. Borup – Assentoft  på Vejdirektoratets hjemmeside

16
NOW 7

Now (That's What I Call Music 7) er et dansk opsamlingsalbum udgivet 26. marts 2004 i kompilation-serien NOW Music.

Spor 
 The Black Eyed Peas: "Shut Up"
 Britney Spears: "Toxic"
 One-T + Cool-T: "The Magic Key"
 Blue feat. Stevie Wonder & Angie Stone: "Signed, Sealed, Delivered I'm Yours"
 OutKast: "Hey Ya!"
 Alex: "So Beautiful"
 Kylie Minogue: "Red Blooded Woman"
 Westlife: "Mandy"
 P!nk: "God Is A DJ"
 Bent Fabric: "Shake"
 Swan Lee: "I Don't Mind"
 Beyoncé: "Me, Myself And I"
 Erann DD: "Say Something Nice"
 Christina Aguilera: "The Voice Within"
 L.O.C.: "Undskyld"
 Lisa Miskovsky: "Lady Stardust"
 Justin Timberlake: "I'm Lovin' It"
 Michael Andrews feat. Gary Jules: "Mad World"
 Norah Jones: "Sunrise"

Eksterne henvisninger 
 Now That's What I Call Music! 7 front- og backcover 

Album fra 2003
NOW 07
Valar

Valar (ental Vala, hunkøn flertal Valier) er i J.R.R. Tolkiens univers en kategori af overnaturlige væsener, der fungerer som guder over verden Eä.

Før højguden Eru skabte verden, opstod ainurne af hans tanker, og af de ainur, der valgte at stige ned på den nyskabte verden, blev de mægtigste til valarne. De øvrige ainur af lavere rang, der sted ned, kaldes maiar. Dette beskrives væsentligst i værket Silmarillion.

De femten valar er:
 Manwë, valarnes konge og den, der styrer luften og vindene.
 Ulmo, havets herre.
 Aulë, valarnes smed og hersker over sten og jord.
 Oromë, jæger og beskytter af træer og heste.
 Mandos, vala-dommeren og hersker over de dødes sale.
 Lórien, herre over syn og drømme.
 Tulkas, kriger og den stærkeste af valarne.
 Melkor, den mægtigste vala, som blev ond. Han styrede oprindelig heden og frosten.
 Varda, stjernefruen.
 Javanna, ansvarlig for alt der vokser og gror.
 Nienna, sorgens, barmhjertigheden og håbets frue.
 Estë, helbreder af sorg og sår.
 Vairë, væversken, som væver verdens historie i store vægtæpper.
 Vána, den evigt unge, foryngeren.
 Nessa, beskytter af hjorte og dådyr, den hurtigste vala.

Ringenes Herre

fikstub
Borås

Borås er en by i Västergötland i det vestlige Sverige med  indbyggere. Den er hovedbyen i Borås Kommune i Västra Götalands län. 

Borås, som er centrum i Syvherredsbygden, er blandt andet kendt for sin tekstilindustri og for mange postordrefirmaer, hvilket kan ses som en slags efterfølgere til byens omkringrejsende handelsmænd der oprindeligt var byens grundlag.

Borås er brændt fire gange: 1681, 1727, 1822 og 1827.

Eksterne henvisninger
Melby (Halsnæs Kommune)

Melby ligger i Nordsjælland og er en lille by med . Den ligger i Halsnæs Kommune og tilhører Region Hovedstaden.

Af historiske seværdigheder kan nævnes Melby Mølle (1878) og Melby Kirke.

Kilder
Nintendo 64

Nintendo 64 (N64) er Nintendos 3. spillekonsol. Den udkom først i Japan og blev senere udgivet i det meste af verden. Ved udgivelsen i Europa var der 3 spil (Super Mario 64, Pilotwings 64 og Star Wars: Shadows of the Empire)

Konsollen har en CPU-hastighed der er 3 gange hurtigere sammenlignet med den, der sidder i Playstation eller Sega Saturn. Nintendo 64 benytter ROM-kassetter for medie for spil, og ikke det velkendte cd-rom-system. Dog fratager dette muligheden for stor lagerplads til video og lyd i god kvalitet. 
ROM-kassetter har dog andre fordele bl.a. mht. indlæsningstiden, som er forholdsvis kort på Nintendo 64.

Nintendo 64 er efterfølgeren til Super Nintendo og forgængeren til Gamecube.

Referencer 

Nintendo
Chaluphuset

Chaluphuset i Fredensborg Slotshave er en overdækket havn, der oprindeligt var for kongehusets skibe, men som i dag benyttes til kulturelle arrangementer. Desuden udgår der herfra om sommeren bådture på Esrum Sø. Naboen er frokostrestauranten Skipperhuset.

Fra havnen og området omkring kan opleves flotte solnedgange.

Galleri

Eksterne henvisninger 
 Teaterforeningen Madam Mangor, der spiller forestillinger i Chaluphuset

Bygninger, konstruktioner og anlæg i Fredensborg Kommune
Fredensborg
Irakiske oprørere

De irakiske oprørere refererer til den asymetriske krig, som blev ført i perioden fra 2003 til ca. midten af 2010'erne. De irakiske oprørere bestod af både irakiske indbyggere og udlændinge i Irak, der gennemførte aktion med det mål at ramme koalitionsstyrkerne og de irakiske myndigheder. Tilhængere af oprørerne omtaler dem gerne som "Iraks modstandsbevægelse", mens det irakiske regime og koalitionsstyrkerne har karakteriseret dem som "anti-irakiske styrker" og terrorister.

Første fase af krigen begyndte kort tid efter den USA-ledede invasion af Irak i 2003 og før en ny Irakisk regering var etableret. Oprindeligt angreb oprørerne koalitionsstyrkerne (styrker fra 31 lande, hvoraf de fleste kom fra USA og Storbritannien. Danmark deltog også) og de forskellige overgangsregeringer, der blev dannet under besættelsen. Efterfølgende blev angrebene rettet imod den nye irakiske regerings politi- og forsvarsstyrke. Angrebene fortsatte selv efter at regeringen blev valgt ved folkeafstemning og anerkendt af FN.

De irakiske opprørere er ingen entydigt organiseret bevægelse, men udspringer fra en lang række – fortrinsvis sunnimuslimske – grupper, som er imod den internationale koalitions militære tilstedeværelse i Irak, samtidig med at de mener, at de folkevalgte organer ikke er repræsentative. Bevægelsens sammensætning spændte fra tilhængere af det tidligere Sunni-dominerede Baath-regime, mens andre er islamister i en mere bred forstand. Dertil kom en gruppe, der bare er modstandere af det de mener er USA's (og den internationale alliances, og dermed også Danmarks) besættelse af landet. Dertil kommer Sunni-grupper, der har mistet indflydelse efter magtskiftet, og som har engageret sig i en kamp mod den shiamuslimske majoritet i landet.

Et af de begrundelser, som USA og resten af alliancen anvendte for at gå ind i Irak, nemlig at Saddam Husseins regime havde kontakt til Al-Qaida, viste sig meget hurtigt ikke at holde. Til gengæld medførte besættelsen af Irak mange udenlandske oprørere, der har tilsluttede sig lokale modstandsgrupper.

Se også 
 Irakkrigen

Eksterne links 
 International Crisis Group: The Insurgents in their Own Words

Irakkrigen
Mathilde (musiker)

Mette Mathilde Bondo (født 30. januar 1956 i Odense) er en dansk sanger, musiker og komponist, kendt under navnet Mathilde. Hun er gift med Lasse Helner.

Hun sang og spillede violin med Hvalsøspillemændene i perioden 1973-75.
I 1975 debuterede hun som solist, med pladen Pigesind, med tekster af Tove Ditlevsen og musik af Lasse Helner.
Samarbejdet med Lasse Helner førte til dannelsen af duoen Lasse & Mathilde.

Tom Waits skrev sangen "Tom Traubert's Blues (Four Sheets To The Wind In Copenhagen)" efter at have mødt Mathilde i København i 1976.
Lange Lone som Kim Larsen synger om i "Østre Gasværk", er også baseret på Mathilde.

Mathilde komponerer musik til film og til egne udgivelser.

Diskografi 
 Pigesind (1975)
 Rødt & Hvidt (1) (1980-81)
 Rødt & Hvidt (2) (1980-81)
 Mathilde synger Julesalmer (1984)

Lasse og Mathilde 
 Lasse & Mathilde (1977)
 Her og Nær (1978)
 Fyn (1979)
 Små Giganter (1980)
 Fyn er fin (1980
 Maskebal (1982)
 Det er Nu – Det er Her (1987)
 Det lysner (1988)
 Varm Magi (i New Orleans) (1997)
 Fantasistykker (2000)
 Fyn er Fin Forever (compilation)
 Lasse & Mathilde 30 års jubilæumsudgivelse (2005)
 Spor af Piet Hein (2007)
 Alle de Bedste - 35 års jubilæumsudgivelse (2010)
 Verden Venter (2013)

Referencer 

Musikere fra Danmark
John Glenn

John Herschel Glenn Jr. (født 18. juli 1921 i Cambridge, Ohio; død 8. december 2016 i Columbus, Ohio) var en amerikansk astronaut, jagerpilot, virksomhedsleder og demokratisk senator (Ohio 1975-1999). Han var den tredje amerikaner i rummet og den første ikke-russer i kredsløb; det var i Mercury-kapslen Friendship 7, der blev opsendt 20. februar 1962. Han var desuden det ældste menneske der har været i rummet, da han i 1998 som 77-årig var på rumfærd om bord på rumfærgen Discovery.

Tidlig historie og militær karriere 
Glenn voksede op i Cambridge, Ohio og New Concord, Ohio og fik sin Bachelor of Science i bygningskonstruktion fra Muskingum College.
Han tilsluttede sig det amerikanske marinekorps i 1942, og fra 1943 deltog han aktivt som jagerpilot i 2. verdenskrig, hvor han fløj 59 missioner i en F4 Corsair mod japanerne. Da krigen sluttede havde han opnået en rang af kaptajn.
Efter krigen var Glenn instruktør ved Naval Air Station Corpus Christi, Texas, men søgte senere tilbage som aktiv pilot og deltog i Koreakrigen med 63 missioner i en F9 Panther. Efterfølgende arbejdede han som testpilot og blev senere udvalgt af NASA til at deltage i Mercury-programmet.

Eksterne henvisninger 

 Biografi John Glenn NASA 

Astronauter fra USA
Medlemmer af Senatet i USA
Personer fra Ohio
Amerikanere i 1900-tallet
Amerikanere i 2000-tallet
Modtagere af Presidential Medal of Freedom
Sukkerplante

 
Sukkerplante (Stevia rebaudiana) er en opretvoksende, kompakt staude med modsatte, sødtsmagende og klæbrige blade. Bladenes søde smag skyldes steviolglykosider (hovedsageligt steviosid og rebaudiosid), der gør bladene 15 gange sødere end almindeligt sukker.

Beskrivelse 
Både over- og undersiderne af bladene er græsgrønne til svagt grågrønne og rundtakkede. Blomstringen er meget rig og sker i sensommeren. Blomsterne sidder i fåtallige småskærme, der er samlet i endestillede stande. Hver enkelt blomst er firetallig, stjerneformet og hvid. Frøene modner dårligt i Danmark.

Planten udvikler et kraftigt, dybtgående rodnet. 

Højde x bredde og årlig tilvækst: 0,75 x 0,30 m (75 x 5 cm/år). I Danmark dog noget mindre.

Hjemsted 
Sukkerplanten stammer fra Brasilien, Argentina og Paraguay. her vokser den vildt i kanten af sumpområder eller vedvarende fugtige græsenge, hvor plantesamfundet er domineret af fugtkrævende græsser som hjertegræs-arter, Saccharum angustifolium (en sukkerrørs-art), og arter af brandbæger og gyldenris. 

Jorden er sandet, ufrugtbar og sur. Klimaet er subtropisk med temperaturer mellem 43 °C og -6 °C. Nedbøren er 1500-1800 mm med en evapotranspiration på 1000 mm.

Anvendelse 
Den oprindelige befolkning, guaraníerne, har brugt planten i århundreder som sødemiddel i deres afkog af paraguaykristtorn (Ilex paraguariensis), maté. I dag forskes der intenst i mulighederne for dyrkning og industriel anvendelse af plantens indhold. 

EU-kommisionen besluttede den 11. november 2011 at godkende steviol og steviaglycosider som fødevaretilsætningsstof. Steviaglycosider er desuden godkendt som fødevaretilsætningsstof og/eller kosttilskud i en lang række andre lande.

Ny dansk forskning indikerer, at Stevia rebaudiana måske kan bruges i behandling af type-2 diabetes, da det aktive stof steviosid menes at have færre bivirkninger end den nuværende behandling. Dog mangler stadig yderligere forskning.

Formering 
Stevia kan formeres via frø eller stiklinger. Stiklingeformering kan ske ved at klippe mindre stiklinger af planten, sætte dem i vand i ca. 3 uger, og når stiklingerne har slået rødder, kan de så plantes over i potter med jord.

Fodnoter

Eksterne kilder/henvisninger 

 Stevia tema nummer. Videnskab.dk 
 Videnskab.dk – Naturligt sødemiddel testes som ny medicin mod sukkersyge 
 EU-kommisionens forordning 1131/2011 om godkendelse af steviaglycosider

Nytteplanter fra Amerika
Sukkerplante-slægten

Sukkerplante-slægten (Stevia) er en slægt af stauder og buske, som er udbredt med mere end 150 arter i Syd- og Mellemamerika. Her omtales kun den ene art, som er (eller måske bliver) økonomisk relevant under danske forhold.

 Sukkerplante (Stevia rebaudiana)

Anvendelse
Det oprindelige folkeslag i Paraguay, Guaraníerne, har brugt planten i århundreder som sødemiddel i deres afkog af paraguaykristtorn (Ilex paraguariensis), maté. I dag forskes der intenst i mulighederne for dyrkning og industriel anvendelse af plantens indhold.

EU-kommisionen besluttede den 11. november 2011 at godkende steviol og steviaglycosider som fødevaretilsætningsstof. Steviaglycosider er desuden godkendt som fødevaretilsætningsstof og/eller kosttilskud i en lang række andre lande.

Ny dansk forskning indikerer, at stevia rebaudiana måske kan bruges i behandling af type-2 diabetes, da det aktive stof steviosid tyder på at have færre bivirkninger end nuværende behandling. Dog mangler yderligere forskning.

Stevia som sødemiddel
Stevia blev i 2011 godkendt som sødemiddel til brug i EU.

Stevia sødemidlet, er et alternativ til sukker. Stevia sødemidlet er fremstillet naturligt og uden tilsætningsstoffer. Stevia er igennem de senere år blevet brugt af diabetespatienter, da det ikke indeholder naturligt sukker, som diabetespatienter ikke kan tåle. Stevia sødemidlet er desuden uden ret mange kalorier, og bliver derfor også brugt af folk på lav-kulhydrat diæter.

Stevia sødemidlets smag har en langsommere indtræden og en længere virkning end almindelig sukker. De meget høje ekstrakter, kan dog være en anelse bitre, og have en lakridslignende eftersmag. Stevia sødemidlet findes i ekstrakter op til 3-400 gange mere sødme end almindelig sukker . Stevia har fået meget opmærksomhed, både herhjemme men også i udlandet, pga. dens egenskaber med lavt kulhydratindhold, samt lavt sukkerindhold.

Kilder

Eksterne henvisninger 
 Stevia tema nummer. Videnskab.dk 
 Steviosid stimulerer insulin produktion, sænker blodtryk, har gavnlig effekt på blodfedt
 Sukkerplanten Stevia Wiki 
 15.08.13. epn.dk: Ultrasød plante udfordrer danske roer. Slik og saftevand uden kalorier og uden risiko for huller i tænderne. 

Kurvblomst-familien
Smash Hit In Aberdeen

Smash Hit In Aberdeen er Malk de Koijns debutalbum fra 1998. Det er udgivet på pladeselskabet BMG.

Spor 
Trackliste CD
 
 Ørkenstorm
 Å Åå Mæio
 Smash Hit In Aberdeen
 Troppelanding
 Distrikt Langestrand
 Jagt
 Fåkd-op-mode Part Ace
 P.I.G.E.
 Fåkd-åp-mode Part Deuce
 Lortesangen
 Det Sårt' Bælt' Er En Livsstil
 24 Karat(e)
 Smukkeste Kastestjerne Afsnit II
 The Jerregaard Blues
 Jim Daggerthuggert
 Yderst Sjælden Fransk Lakskive
 Kosmisk Kaos
 Jens Elo I Langeakvariet
 Zygo Alpha Disko Beta

Trackliste LP

Side ACE
 Ørkenstorm
 Å Åå Mæio
 Smash Hit In Aberdeen
 Troppelanding

Side DEVCE
 Distrikt Langestrand
 Jagt
 Fåkd-op-mode Part Ace
 P.I.G.E.
 Fåkd-åp-mode Part Deuce
 Lortesangen

Side TERY
 Det Sårt' Bælt' Er En Livsstil
 24 Karat(e)
 Smukkeste Kastestjerne Afsnit II
 The Jerregaard Blues
 Jim Daggerthuggert
 Yderst Sjælden Fransk Lakskive

Side IV
 Kosmisk Kaos
 Jens Elo I Langeakvariet
 Zygo Alpha Disko Beta

Eksterne henvisninger 
 

Debutalbum fra 1998
Debutalbum fra Danmark
Malk de Koijn-album
Dominologi

Dominologi er debutalbummet fra den danske rapper L.O.C., der blev udgivet den 12. oktober 2001 af Virgin Records. Det er hovedsageligt produceret af Rune Rask og Troo.L.S.

Spor 

Debutalbum fra 2001
L.O.C.-album
Debutalbum fra Danmark
Inkarneret (album)

Inkarneret er det andet studiealbum fra den danske rapper L.O.C., der udkom den 28. april 2003 af Virgin Records. Det er produceret Rune Rask og Troo.L.S. Albummet gik ind som nummer seks på hitlisten i sin første uge, og har modtaget platin for 40.000 solgte eksemplarer.

Spor 

Noter
 "Pop det du har (jeg er så nar'lig)" og "De bitches" vokal af Szhirley.
 "Engang var vi små" indeholder sample fra "Bevidstløse brandt" af Charlatangruppen.

Album fra 2003
L.O.C.-album